15 
RESPONSIO AD QUAESTIONEM ZOOLOGIGAM. 
quae dictae sunt , patet etiam renes in piscibus quadam specie systematis portarum esse 
instructos. Jacobson ( No. 14. ) primus hoc renum portarum systema vidit idque non pis- 
cibus solum verum etiam avibus et amphibiis tribuit. Clar. Jaoobson enim { No. 30. ) 
sequenti modo hoc singulare systema venosum describit : « in avibus , inquit , reptilibus et 
piscibus tres hujus systematis species observantur. In prima ex cute et musculis par- 
tis mediae corporis, parvi rami proveniumt , qui sese conjungentes ab omni parte renes 
aggrediuntur et per eorum substantiam se distribuunt. — Secunda species ita efficitur, 
ut venae ex posteriore parte corporis venientes in hoc systema recipiantur. •— Tertia spe-* 
cies eodem modo est formata ac secunda , hacce tantum differentia , quod a venis ex 
posteriore parte corporis , ramus dimittatur ad venam portae. 
Jam vero quod attinet ad hoc singulare systema in singulis animalium classibus , in 
piscibus sub unaquaque harum trium specierum nobis apparet. In plurimis enim pisci- 
bus in quibus hujus systematis primam speciem observamus , omnis sanguis cutis et mus- 
culorum a ramis venosis recipitur ad renes decurrentibus. Tali modo vasa decurrunt in 
Clupea t Cyprino et aliis. (Meis etiam observationibus hoc comprobatur. Antea enim 
jam locutus sum de tali dispositione vasorum in Gado , Perca et Cyprino , cujus ultimi 
renes cum vasis Tabula II. Fig-. 3. proposui. ) Etiam secunda species , pergit Clar. 
Jacobson , saepe in piscibus observatur. Omnis sanguis ex posteriore et media corporis 
parte ad renes ducitur ; vena caudalis, statim si renes intraverit, duos majores ramos 
format , qui receptis caeleris venulis minoribus ex media parte corporis , per renum sub- 
stantiam sese distribuunt. Quod ita vidimus in <55 , Esoce , Squalo ^ Pleuronectibus 
caet. (Quod ad me attinet in Pleuronectibus et Trigla hoc etiam observavi. In Esoce 
vero equidem non secundam sed primam hujus systematis speciem reperi. ) 
Tertia species a Clar. Jacobsonio in Muraena solummodo et in Lophio est repeiia. 
Dimittit scilicet vena caudalis praeter venas ad renes unam ad venam portarum , ita ut 
sanguis posterioris et mediae corporis partis parlim veniat ad renes partim ad jecur. 
DaETERES. 
Ureteres ubique sunt ubi renes reperiunlur , neque mirum cura urinam in renibus ae- 
cretam foras educunt. Paucis exceptis (No. 17.) omnes pisces duos habent ureteres, 
aeque ac caetera animalia quae duobus renibus sunt instructa. Ureteres duplici inprimisi 
inodo in renibus formantur , nempe vel ab anteriore parte renum oriuntur totosque renes, 
percurrunt, vel a posteriore parte. 
Formatio ureterum , si in anteriore parte renum locum habet , ita oblinet ut minimi 
ramuli ductuum uriniferorum in unum confluant et ab omni parte in toto decurSu usqu^ 
W finem posteriorem renum sese inserant in ureteres, qui igitur majores et capaciore» 
fac- 
